વાત જાણે એમ છે કે પોતાની ફિલ્મ ‘પીકે’ ના પ્રચાર દરમિયાન આમીર ખાને આ વાત કબૂલી હતી કે તેણે તેની કેરિયરની શરૂઆત ગુજરાતી થીયેટર અને નાટકોથી કરી હતી. જો કે તે દરમિયાન તે બેક સ્ટેજ આર્ટિસ્ટ હતો. કારણ કે ગુજરાતી ભાષા તેને બહુ આવડતી ન હતી. આમીરે વધુમાં કહ્યું હતું કે તે મહેન્દ્ર જોશીના દિગ્દર્શન હેઠળ કામ કરી રહેલ અવંતાર થીયેટર ગ્રુપ સાથે તે કામ કરતો હતો. આમીરે લગભગ દોઢ વર્ષ સુધી આ રીતે કામગીરી કરી હતી અને ત્યાર બાદ ફિલ્મોમાં આવ્યો હતો. આમીર સંઘર્ષકાળમાં કલાકારોના કપડાને ઈસ્ત્રીથી માંડીને પ્રોપ્સ અરેંજ કરવા, ચા-પાણીની વ્યવસ્થા કરવી વગેરે કામો કર્યા હતા. પરેશ રાવલના પ્રખ્યાત નાટક ‘ખેલીયા’ વખતે આમીર તે ગ્રુપ સાથે જોડાયેલો હતો.